CELEX: 32007R1492
Language: sk
Date: 2007-12-17 00:00:00
Title: Nariadenie Komisie (ES) č. 1492/2007 zo 17. decembra 2007 , ktorým sa mení a dopĺňa nariadenie Rady (ES) č. 312/2003, pokiaľ ide o colné kvóty pre určité výrobky s pôvodom v Čile

18.12.2007   
            
            
               SK
            
            
               Úradný vestník Európskej únie
            
            
               L 332/5
            
         
      NARIADENIE KOMISIE (ES) č. 1492/2007
   zo 17. decembra 2007,
   ktorým sa mení a dopĺňa nariadenie Rady (ES) č. 312/2003, pokiaľ ide o colné kvóty pre určité výrobky s pôvodom v Čile
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 312/2003 z 18. februára 2003, ktorým sa v Spoločenstve vykonávajú colné ustanovenia Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (1), a najmä na jeho článok 5,
   keďže:
   
               (1)
            
            
               Nariadením (ES) č. 312/2003 sa zavádzajú colné ustanovenia Spoločenstva ustanovené v Dohode o pridružení medzi Európskym spoločenstvom a jeho členskými štátmi na strane jednej a Čílskou republikou na strane druhej (2).
            
         
               (2)
            
            
               Rada svojím rozhodnutím 2005/106/ES (3) schválila Protokol k Dohode o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii (4) (ďalej len „protokol“). Tento protokol obsahuje nové colné koncesie Spoločenstva, z ktorých niektoré podliehajú obmedzeniam colných kvót.
            
         
               (3)
            
            
               Nariadením Komisie (ES) č. 305/2005 z 19. októbra 2004, ktorým sa mení a dopĺňa nariadenie Rady (ES) č. 312/2003, pokiaľ ide o colné kvóty na určité výrobky pôvodom z Čile, sa tieto nové koncesie implementovali.
            
         
               (4)
            
            
               Objemy nových colných kvót by sa mali v súlade s daným protokolom zvýšiť každý rok, počnúc 1. januárom 2005, o 5 percent pôvodného množstva. V záujme objasnenia je potrebné stanoviť celkové množstvá colných kvót dostupné v roku 2005 pre predmetné výrobky, ktoré už budú zahŕňať zvýšenie za uvedený rok.
            
         
               (5)
            
            
               Nariadenie (ES) č. 312/2003 by sa preto malo zodpovedajúcim spôsobom zmeniť a doplniť.
            
         
               (6)
            
            
               Keďže objemy colných kvót stanovené v tomto nariadení majú platiť od 1. januára 2005, toto nariadenie by sa malo uplatňovať od toho istého dátumu a malo by bezodkladne nadobudnúť účinnosť.
            
         
               (7)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Nariadenie (ES) č. 312/2003 sa mení a dopĺňa takto:
   
               1.
            
            
               Do článku 3 sa pridáva tento odsek 3:
               „3.   Ročný objem colnej kvóty s poradovým číslom 09.1941 v prílohe sa od 1. januára 2005 postupne zvýši každý rok o 5 % z pôvodného množstva.“
            
         
               2.
            
            
               Príloha sa mení a dopĺňa podľa prílohy k tomuto nariadeniu.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. EÚ L 46, 20.2.2003, s. 1. Nariadenie zmenené a doplnené nariadením Komisie (ES) č. 305/2005 (Ú. v. EÚ L 52, 25.2.2005, s. 6).
   
      (2)  Ú. v. ES L 352, 30.12.2002, s. 3.
   
      (3)  Ú. v. EÚ L 38, 10.2.2005, s. 1.
   
      (4)  Ú. v. EÚ L 38, 10.2.2005, s. 3.
   
      PRÍLOHA
      Tabuľka v prílohe k nariadeniu (ES) č. 312/2003 sa mení a dopĺňa takto:
      
                  1.
               
               
                  V riadku pre colnú kvótu s poradovým číslom 09.1925 sa ročný objem colnej kvóty vo štvrtom stĺpci nahrádza takto:
                  „581,50 50 tony (1)
                  
               
            
                  2.
               
               
                  V riadku pre colnú kvótu s poradovým číslom 09.1929 sa ročný objem colnej kvóty vo štvrtom stĺpci nahrádza takto:
                  „42 275 ton (2)
                  
               
            
                  3.
               
               
                  V riadku pre colnú kvótu s poradovým číslom 09.1941 sa ročný objem colnej kvóty vo štvrtom stĺpci nahrádza takto:
                  „1 050 ton (3)
                  
               
            
         (1)  Tento ročný objem kvóty sa uplatňuje od 1. januára 2005. Postupne sa každý rok zvýši, prvýkrát v roku 2006 za uvedený rok o 26,50 tony (päť percent z pôvodného množstva 530 ton).“
      
         (2)  Tento ročný objem kvóty sa uplatňuje od 1. januára 2005. Postupne sa každý rok zvýši, prvýkrát v roku 2006 za uvedený rok o 1 925 ton (päť percent z pôvodného množstva 38 500 ton).“
      
         (3)  Tento ročný objem kvóty sa uplatňuje od 1. januára 2005. Postupne sa každý rok zvýši, prvýkrát v roku 2006 za uvedený rok o 50 ton (päť percent z pôvodného množstva 1 000 ton).“